**2-A. sz. melléklet a 94/2021. sz. előterjesztéshez**

**Szada Nagyközség Önkormányzat Képviselő-testületének**

**…/2021.(…) önkormányzati rendelete**

**a temetőkről és temetkezésről szóló 2/2016.(I.29.) önkormányzati rendelet módosításáról**

Szada Nagyközség Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában, illetve a temetőkről és a temetkezésről szóló 1999. évi XLIII. törvény (a továbbiakban: Ttv.) 42. §- ában kapott felhatalmazás alapján, - a Ttv. végrehajtására kiadott 145/1999. (X.1.) Korm. rendelet (a továbbiakban: Ter.) rendelkezéseire figyelemmel, - a Mötv. 13. § (1) bekezdés 2. pontjában meghatározott feladatkörében eljárva a következőket rendeli el:

1. **§**

A temetőkről és temetkezésről szóló 2/2016.(I.29.) önkormányzati rendelet (továbbiakban: R) 12. § (4) bekezdés helyébe a következő rendelkezés lép:

*„(4) A temető beépítési előírásait Szada Nagyközség Önkormányzat Képviselő-testületének a helyi építési szabályzatról szóló önkormányzati rendelete tartalmazza.”*

1. **§**

A R. 24. § (1) bekezdése helyébe a következő rendelkezés lép:

*„(1) A művészettörténeti, vagy művészi értéket képviselő síremléket, továbbá az ország, vagy* ***Szada*** *Nagyközség életében jelentős szerepet játszó személyiségek, sírhelyét (urnáját), síremlékét lebontani, felszámolni nem lehet, azok fenntartásáról, esetleges áthelyezéséről a Képviselő-testület gondoskodik*”

1. **§**

A R. 31. § (1) és (2) bekezdései helyébe az alábbi rendelkezés lép:

*„(1) A köztemető üzemeltetője állapotfelmérésen és kitűzésen alapuló* ***elektronikus temetőnyilvántartást****, tábla-, sírhely- és sírboltkönyvet köteles vezetni, továbbá a látogató közönség számára is hozzáférhető helyen ellenőrzési naplót tartani.*

*(2)* ***Az elektronikus nyilvántartásba*** *– minden temetés (urnaelhelyezés) alkalmával – az alábbi adatok kerülnek:*

*a) folyószám,*

*b) a temetés (urnaelhelyezés vagy a hamvak szétszórásának) napja,*

*c) az elhalt neve, leánykori neve, születési helye, legutolsó lakóhelyének címe, foglalkozása, az elhalálozás időpontja,*

*d) sírhelytábla, sírhelysor, temetési hely száma,*

*e) az eltemettető neve, lakcíme,*

*f) síremlékre vonatkozó bejegyzések.”*

**4. §**

**Hatályát veszti a R. 30. § (1) bekezdése.**

1. **§**

Ez a rendelet a kihirdetését követő napon lép hatályba.

Szada, 2021…………………….

|  |  |
| --- | --- |
| Pintér Lajos | Dr. Finta Béla |
| polgármester | jegyző |

Záradék:

A rendelet kihirdetése 2021. október … napján megtörtént.

 Dr Finta Béla

 jegyző

**ÁLTALÁNOS INDOKOLÁS**

A rendelet jogharmonizációs felülvizsgálata során téves hivatkozást, hibás elnevezést, és idejétmúlt, avult rendelkezéseket egyaránt észleltünk, ezek kijavítása igényli a módosító rendelet megalkotását.

**RÉSZLETES INDOKOLÁS**

1-3. § Módosító rendelkezéseket tartalmaz

4.§ Hatályon kívül helyező rendelkezést tartalmaz

5.§ Hatályba léptető rendelkezéseket tartalmaz.

**ELŐZETES HATÁSVIZSGÁLAT**

a jogalkotásról szóló 2010. CXXX. törvény 17. § (1) bekezdése alapján

Várható társadalmi, gazdasági hatások: a rendeletben foglaltak végrehajtásának társadalmi hatásai nem kimutathatók.

Gazdasági, költségvetési hatás: nincsen

Környezeti, egészségügyi következmények: a rendeletben foglaltak végrehajtásának környezeti következményei nem kimutathatók.

Adminisztratív terheket befolyásoló hatás: a rendeletben foglaltak végrehajtásának adminisztratív terheket kisebb mértékben befolyásoló hatása van.

Egyéb hatás: nincs

A rendelet megalkotása: **szükséges** – elmaradása tartósítaná az avult rendelkezések alkalmazásának nehézségeit.

A rendelet alkalmazásához szükséges feltételek:

- személyei: adott

- szervezeti: adott

- tárgyi: adott

- pénzügyi: adott

*A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.*